Diari Oficial de la Generalitat Valenciana


Sumari del DOGV 9428, del 15-09-2022 (2022/8078)

RESOLUCIÓ de 7 de setembre de 2022, de la consellera de Justícia, Interior i Administració Pública, per la qual es disposa l'execució de la Sentència 11/2021, de 7 de gener, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9428

Data del DOGV
:   15-09-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/8078


Data del document
:   07-09-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 7 de setembre de 2022, de la consellera de Justícia, Interior i Administració Pública, per la qual es disposa l'execució de la Sentència 11/2021, de 7 de gener, del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2022/8078]  
L'Ordre de 5 de desembre de 2005, de la Conselleria de Justícia, Interior i Administracions Públiques (DOGV 5157, 19.12.2005), va convocar curs selectiu d'accés al grup D, sector administració general, pel torn de promoció interna, mitjançant conversió directa de places, convocatòria 79/04, corresponent a l'oferta d'ocupació pública de l'any 2004, per al personal de l'Administració del Consell de la Generalitat Valenciana.  
El procediment selectiu consistia en una avaluació continuada i una prova final que havien de realitzar els qui, complint els requisits exigits, hagueren superat prèviament un concurs de mèrits que havia de ser valorat pel tribunal qualificador.  
El DOGV núm. 5775, de 2 de juny de 2008, va publicar la relació de persones aspirants que van superar el curs selectiu, convocat per l'Ordre de 5 de desembre de 2005.  
No obstant això, en el curs del procediment originari, la valoració del tribunal qualificador dels mèrits de la fase de concurs -una vegada esgotada la via administrativa prèvia- havia sigut objecte d'impugnació jurisdiccional, per considerar que les puntuacions assignades als concursants en el mèrit «antiguitat» no resultaven ajustades a dret.  
La Sentència ferma 206/14, de 29 de maig, del Jutjat Contenciós Administratiu núm. 8 de València, en estimar el recurs jurisdiccional, va ordenar al tribunal qualificador «rectificar les puntuacions atorgades en l'apartat 1 del barem de mèrits (antiguitat) de tots els funcionaris participants del grup E que, a data 1 de maig de 2001, estigueren ocupant llocs de treball de subalterns, ordenances, telefonistes i vigilants, de naturalesa funcionarial, sector administració general (...), amb les conseqüències que això comporte als efectes previstos en la base 7 de la convocatòria, relativa a l'elaboració de la puntuació final del concurs de mèrits i la llista definitiva d'aspirants admesos al curs selectiu».  
  
En execució de la Sentència 206/14, i de conformitat amb les bases 7.3 i 9.3 de la convocatòria, el tribunal qualificador va publicar l'Acord de 18 de gener de 2018, que incloïa la relació definitiva d'aspirants admesos al curs selectiu. Els tràmits subsegüents del procediment d'execució de sentència van seguir la via legal corresponent fins a la seua finalització per la Resolució de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, que va disposar la publicació de les persones aspirants que havien superat el curs selectiu de la convocatòria 79/04 (DOGV 8462, d'11.01.19).  
Al seu torn, contra l'Acord de 18 de gener de 2018, del tribunal qualificador, es va promoure per les aspirants Mónica Alacreu Gálvez i María Isabel Pérez Soriano incident d'execució de sentència, que, en primera instància, va ser desestimat per una interlocutòria de 28 de gener de 2019, del Jutjat Contenciós Administratiu núm. 8 de València.  
Recorreguda en apel·lació la interlocutòria de 28 de gener de 2019 per les actores incidentals, la Sentència 11/2021, de 7 de gener, del Tribunal Superior de Justícia de la Comunitat Valenciana, va acordar la revocació de l'acte jutjat i declarà finalment el dret de les executants a ser admeses al curs selectiu de la convocatòria 79/04.  
Transcorregut el termini de presentació de l'escrit de preparació del recurs de cassació sense verificació del tràmit davant la sala d'instància, la Sentència 11/2021, del Tribunal Superior de Justícia de la Comunitat Valenciana, va esdevindre ferma, passà en autoritat de cosa jutjada i posà fi al procés d'execució incidental obert contra la Sentència 206/14, de 29 de maig, del Jutjat Contenciós Administratiu núm. 8 de València.  
  
En virtut d'això, vista l'acta de 18 de maig de 2022, del tribunal qualificador de la convocatòria 79/04, atesos els pronunciaments continguts en l'executòria, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de Justícia, i vista la proposta de la Direcció General de Funció Pública, resolc:  
  
  
Primer  
Publicar, a proposta del tribunal qualificador, les persones aspirants que, en execució de la Sentència 11/2021, del Tribunal Superior de Justícia de la Comunitat Valenciana, han superat el curs selectiu de la convocatòria 79/04, amb la seua respectiva puntuació, i que s'assenyalen en l'annex de la present resolució.  
  
Segon  
En el termini de 20 dies hàbils comptats des de l'endemà de la publicació de la present resolució en el Diari Oficial de la Generalitat Valenciana, les persones aspirants que figuren en l'annex hauran de presentar davant la Direcció General de Funció Pública, la documentació següent:  
1. Fotocòpia compulsada del DNI.  
2. Fotocòpia compulsada del títol acadèmic de Graduat Escolar, graduat en Educació Secundària, Formació Professional I o equivalent. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
3. Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria.  
4. Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball convocats.  
5. Les persones aspirants proposades acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a l'efecte. En cas de no poder acreditar aquests coneixements, hauran de realitzar els cursos de perfeccionament que a l'efecte es realitzen a través de l'Institut Valencià d'Administració Pública (IVAP), en coordinació amb la Junta Qualificadora de Coneixements de Valencià.  
Segons el preceptuat en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, els qui superen les proves selectives d'accés a cossos o escales del subgrup C2, acreditaran els seus coneixements de valencià en el corresponent grau elemental, mitjançant certificat expedit o homologat per Junta Qualificadora de Coneixements de Valencià. El personal que no puga acreditar aquests coneixements haurà de realitzar l'exercici específic que es convoque i, cas de no superar-lo, assistir als cursos de perfeccionament que a l'efecte s'organitzen.  
  
Tercer  
Si dins del termini indicat, i excepte casos de força major, les aspirants proposades no presenten la documentació acreditativa o se'n deduïra que manquen d'algun dels requisits exigits, no podran ser nomenades personal de la Generalitat, sense perjudici de la responsabilitat en què pogueren haver incorregut per falsedat en les seues sol·licituds de participació.  
  
Contra aquesta resolució, les persones legitimades podran promoure incident d'execució de sentència davant el Jutjat Contenciós Administratiu núm. 8 de València, de conformitat amb el que es preveu en els articles 7.1, 103.1 i 109 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de setembre de 2022.- La consellera de Justícia, Interior i Administració Pública: Gabriela Bravo Sanestanislao.  
  
ANNEX  
Relació de persones aspirants que han superat la convocatòria 79/04, curs selectiu d'accés al grup D, sector administració general, pel torn de promoció interna, mitjançant conversió directa de places (en execució de la sentència 11/2021, de 7 de gener, del Tribunal Superior de Justícia de la Comunitat Valenciana).  
  
  
DNI COGNOM 1 COGNOM 2 NOM NOTA FINAL  
\*\*\*2034\*\* ALACREU GÁLVEZ MÓNICA 7,38  
\*\*\*7234\*\* PÉREZ SORIANO M.ª ISABEL 8,21